Št.: 322-0003/2023

Datum: 27. 3. 2023

**OBČINSKEMU SVETU**

**OBČINE TRŽIČ**

V skladu z 18. členom Statuta Občine Tržič (Uradni list RS, št. 19/13 in 74/15) in na podlagi 11. člena Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) vam pošiljamo v obravnavo in sprejem točko:

|  |
| --- |
| **INFORMACIJA O OPRAVLJENIH TURISTIČNIH VODENJIH na ravni turističnega območja Občine Tržič V LETU 2022** |

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list RS, št. 15/17) bo kot poročevalec na seji Sveta in delovnih teles sodeloval:

* Klmen Srna, vodja Urada za gospodarstvo in družbene dejavnosti

**PREDLOG SKLEPA:**

1. **Občinski svet Občine Tržič sprejme informacijo o opravljenih turističnih vodenjih na ravni turističnega območja občine Tržič v letu 2022.**

|  |  |
| --- | --- |
|  | Peter Miklič |
|  | ŽUPAN |
|  |  |

**OBRAZLOŽITEV:**

Skladno z 11. členom Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) je Občinska uprava Občine Tržič dolžna o opravljenih turističnih vodenjih enkrat letno poročati Občinskemu svetu Občine Tržič.

Služba turizem Tržič je v sklopu rednih dejavnosti izvajala naročena in razpisana vodenja. V sklopu naročenih vodenj smo sprejemali najave osnovnih in srednjih šol ter ostalih zainteresiranih skupin in individualnih obiskovalcev za oglede turističnih znamenitosti na območju občine Tržič. Na podlagi najav je pripravljalo programe za posmezne skupine, organiziralo ter vodilo in koordiniralo turistično vodenje na turističnem območju občine Tržič. Najave ogledov smo posredovali tudi Tržiškemu muzeju za oglede muzejskih zbirk in Kurnikove hiše. Na željo obiskovalcev smo urejali ali posredovali tudi rezervacije ponudnikom gostinskih storitev.

V poletni sezoni (julija in avgusta) smo izvajali tudi razpisana vodenja, ki so bila namenjana tako turistom, ki so v tem času počitnikovali na Tržiškem, kot tudi lokalnemu prebivalstvu, vključena pa so bila tudi v projekt Obišči & Razišči, ki ga izvajamo skupaj z Radovljico, Bledom in Jesenicami. Zasnovan je bil kot poldnevni vodeni izlet, ob ponedeljkih v Dovžanovo sotesko in mestno jedro, ter ob petkih v Podljubeljsko dolino, (Šentanski rudnik in taborišče Ljubelj), ob sobotah pa smo skupaj z Radovljico izvajali izlet Zgodbe dveh gradov, v katerega sta bila vključena vodena ogleda gradov Kamen in Alt Gutenberg. V adventnem času pa smo kot razpisano doživetje pripravili poseben program, ki smo ga poimenovali Nepozabni božič Jakoba Aljaža.

Pomembna dela turistične ponudbe, ki pa sicer nista neposredno povezana s izvajanjem turističnega vodenja sta tudi Razstavno - izobraževalno središče Dolina in Info točka Dovžanova soteska. Oba sta odprta od maja do konca septembra in obiskovalcem Dovžanove soteske nudita informacije o naravnem spomeniku in drugi turistični ponudbi na Tržiškem, prodajata spominke, v RIS Dolina pa so na ogled tudi razstava posvečena Dovžanovi soteski in zbirka fosilov najdenih na območju Slovenije V RIS-u je tudi majhen "geološki laboratorij" z močnimi lupami, kjer se tako otroci kot odrasli zadržijo kar nekaj časa.

V letu 2022 je imalo veljavno licenco za opravljanje turističnega vodenja po Tržiču 14 vodnikov, ki so turistično vodenje opravljali na podlagi različnih pravnih podlag (avtorska pogodba, pogodba o poslovnem sodelovanja, študentska napotnica…) in so skupaj opravili 136 vodenj.

V letu 2022 smo z izvajanjem turističnega vodenja ustvarili 5.789,42 EUR prihodka. Odhodki (brez stroškov prevoza za projekt Obišči&Razišči in dela v Info točki Dovžanova soteska) so znašali 7.919,30 EUR, zajemajo pa plačila vodnikom turističnega območja občine Tržič za opravljena vodenja in dežurstva v RIS Dolina, dodatni program doživetja Nepozabni božič Jakoba Aljaža, tisk vstopnic, zavarovanje izletnikov, nakup opreme in interpretacijskih pripomočkov za izvedbo vodenj.

**EVIDENCA OBISKA VODENIH OGLEDOV**

|  |  |  |
| --- | --- | --- |
| **DESTINACIJA** | **ŠTEVILO OBISKOVALCEV** | **INDEKS 2021/2022** |
| Dovžanova soteska | 559 | 153,57 |
| Mestno jedro\* | 391 | 132,10 |
| Taborišče Ljubelj\* | 1.056 | 459,13 |
| RIS Dolina\*\* | 346 | 77,92 |
| Šentanski rudnik\* | 275 | 361,82 |
| Tržiški muzej\* | 3.763 | 128,04 |
| Kurnikova hiša\* | 1.678 | 335,60 |
| Grad Alt Gutenberg\* | 64 | / |
| Obišči & Razišči | 187 | 149,60 |
| Nepozabni božič Jakoba Aljaža | 140 | / |
| **SKUPAJ** | **8.523** | **168,14** |

Vir: Služba turizem Tržič in Tržiški muzej

\* samo organizirane in vodene skupine najavljene prek STT in Tržiškega muzeja

\*\* vključuje tudi individualne obiskovalce v času obratovanja RIS Dolina

**INFO TOČKA DOVŽANOVA SOTESKA**

Info točka Dovžanova soteska je bila od 7. 5. do 24. 6. ob lepem vremenu odprta ob sobotah, nedeljah in praznikih med 9. in 18. uro, od 25. 6. do 31. 8. vsak dan, razen ob torkih, ob lepem vremenu med 9. in 18. uro ter od 1. 9. do 31. 10. ob sobotah, nedeljah in praznikih ob lepem vremenu med 11. in 17. uro. V tem času je Info točko obiskalo 4.553.

**OBISK INFO TOČKE DOVŽANOVA SOTESKA V LETU 2022**

|  |  |  |
| --- | --- | --- |
| MESEC | ŠT. DELOVNIH DNI | OBISK |
| SKUPAJ | POVPREČNO NA DELOVNI DAN |
| MAJ | 8 | 370 | 46,3 |
| JUNIJ | 11 | 762 | 69,3 |
| JULIJ | 27 | 1.661 | 61,5 |
| AVGUST | 22 | 1.229 | 55,9 |
| SEPTEMBER | 5 | 235 | 47 |
| OKTOBER | 9 | 346 | 38,4 |
| **SKUPAJ** | **82** | **4.553** | **55,52** |
|  |  |  |  |
|  |  |  |  |

|  |
| --- |
| **PRIMERJAVA OBISKA V IT DS PO LETIH** |
|
| LETO | ŠT. DELOVNIH DNI | OBISK |
| SKUPAJ | POVPREČNO NA DELOVNI DAN | INDEKS OBISKA NA DELOVNI DAN |
| 2020 | 49 | 4.189 | 85,49 | / |
| 2021 | 87 | 5.636 | 64,78 | 75,78 |
| 2022 | 82 | 4.553 | 55,52 | 85,71 |

Pripravil/a:

Janja Nemc,

strokovna sodelavka VI

Petra Hladnik,

vodja Službe za turizem Tržič

 dr. Jure Meglič,

 v.d. direktor Občinske

uprave Občine Tržič